Участва в Руско-турската война (1877 – 1878). Служи в щаба на Дунавската руска армия. Оберофицер за особени поръчения при Великия Княз Николай Николаевич. От август 1877 г. е началник на щаба в отряда на генерал-майор Михаил Скобелев. На тази длъжност показва военен талант и боеви качества. „Съображенията и планът за действие при атаката на Ловеч на 22 август 1877 г.“ са негово дело. В хода на битката за Ловеч показва храброст и себеотрицание. Участва в третия щурм на Плевен. Повишен във военно звание подполковник и е назначен за началник на щаба на 16-а пехотна дивизия с командир генерал-майор Михаил Скобелев). При зимното преминаване на Стара планина е ранен и върнат за лечение в Русия.